এ্যাকশন এইড বাংলাদেশের কান্ট্রি ডিরেক্টর ফারাহ কবির বলেন, কিছুদিন আগে আমাদের একটি গবেষণায় দেখেছি ঢাকা শহরে গণপরিবহণে যাতায়ত করেন মাত্র ২১ শতাংশ নারী। সিংহভাগই (৪৭%) চলাচল করেন রিকশায়, আর ১৯ শতাংশ নারীকেই ভরসা করতে হয় দুই পা’য়ের উপর অর্থাৎ হেঁটে যাতায়ত করেন। এর কারণটা কী? গবেষণায় আমরা যেটি পেয়েছে তা হলো, গণপরিবহণে হয়রানির ভয়ে নারীরা এই বিকল্প পরিবহণ ব্যবহার করছেন। সিএনজি অটোরিক্সায় যাতায়ত করছেন ৭ শতাংশ নারী। কাজেই গণপরিবহণকে আমরা নারীবান্ধব করতে পারলে কর্মক্ষেত্রে নারীদের অংশগ্রহণ আরো বাড়বে।